Správa o kontrolnej činnosti za rok 2010

V súlade s plánom kontrolnej činnosti na rok 2010 boli vykonané nasledovné kontroly:

1.	Mesačná kontrola pokladničných dokladov, príjmov a výdavkov Obecného úradu v súlade s prijatým rozpočtom na rok 2010 – kontrolované boli doklady za obdobie I., II., III. a IV. štvrťroka 2010. Všetky doklady mali náležitosti v zmysle zákona o účtovníctve č.431/2002 Z.z. v znení neskorších predpisov. Každý výdavok bol schválený osobou oprávnenou na schvaľovanie výdavkov. Denný limit pokladničnej hotovosti bol dodržaný. Nedostatky pri kontrole zistené neboli.
2.	Kontrola plnenia podmienok VZN č. 5/2007 o poskytovaní dotácií a darov z rozpočtu obce. V roku 2010 boli z rozpočtu obce poskytnuté dotácie pre TJ Slovan Halič a rímskokatolícku cirkev, v roku 2009 boli poskytnuté dotácie pre TJ Slovan Halič, rímskokatolícku cirkev, Evanjelickú cirkev habsburského vyznania, hokejistov a ženy-cvičenky. 
VZN č. 5/2007, §10  stanovuje, že medzi obcou a žiadateľom sa vždy uzatvára písomná zmluva o poskytnutí dotácie z rozpočtu obce. Táto podmienka nebola zo strany Obecného úradu dodržaná, ani s jedným subjektom nie je vyhotovená a podpísaná zmluva so stanovenými podmienkami pre čerpanie dotácie. 
VZN stanovuje, že dotácie môžu byť poskytnuté subjektom, ktoré majú sídlo na území obce, resp. dotačné prostriedky budú použité v Obci Halič, čo nie je splnené v prípade poskytnutia dotácie hokejistom. V prípade poskytnutia dotácie ženám – cvičenkám je porušený §3 bod 1, nakoľko sa nejedná o právnickú osobu a organizáciu.
§ 11 bod 2. stanovuje, že žiadateľ je povinný dokladovať použitie dotácie dokladmi v zmysle zákona č. 431/2002 o účtovníctve a platnom znení. V zmysle tohto bodu by bolo žiadúce účtovníctvo TJ Slovan Halič archivovať spolu so záverečným účtom obce.
3.	Kontrola vyrubovania vymáhania daní z nehnuteľnosti v roku 2010. Celkovo k 31.12.2010 obec eviduje pohľadávky za neuhradenú daň z nehnuteľnosti vo výške 6.708,68 EUR u 15 daňových poplatníkov. Jedná sa o: Agrofarma Ďurčík, Berkyová Iveta, Filip Ľudovít, Hajtol Zoltán, Horváth Augustín, Intertrend s.r.o. Halič, Jéneiová Barbora, Kelemen Mikloš, Koska Jaroslav, Lacková Arnoštka, Mikloš Tibor, Molnár Peter, Oláh Rudolf, Radič Vojtech, Sluková Iveta. Všetci boli zo strany Obecného úradu písomne upozornení, boli im zaslané upomienky a výzvy na zaplatenie.
4.	 Kontrola vyplácania odmien poslancov a členov komisií v súlade s prijatých platovým poriadkom obce – vykonaná v mesiaci jún a december 2010. 
5.	Finančné hospodárenie v TJ Slovan Halič (mimo plánu kontrol) – kontrolované bolo obdobie 09/2009 – 03/2010, I.polrok 2010 a celý rok 2010. Kontroly boli vykonané na podnet poslancov OZ pri zmene členov výboru TJ, pri požiadavke TJ o navýšenie rozpočtu a  pred výročnou členskou schôdzou. 
Ku kontrole bol predložený pokladničný denník, príjmové a výdavkové pokladničné doklady. Denník je vedený v súlade so Zákonom o účtovníctve č. 431/2002 Z.z. Finančné prostriedky poukázané Obecným úradom Halič pre TJ Slovan Halič boli použité v súlade s VZN Obce Halič č. 5/2007 o poskytovaní dotácií a darov z rozpočtu Obce Halič.

Ďalej boli vypracované stanoviská k záverečnému účtu obce za rok 2009, 2010 a stanovisko k návrhu rozpočtu obce na rok 2011.

Na základe uvedenej správy navrhujem:
1.	prijaté VZN č. 5/2007 o poskytovaní dotácií a darov z rozpočtu Obce Halič prepracovať a dôsledne dodržiavať
2.	finančné hospodárenie TJ Slovan Halič (peňažný denník, pokladničné doklady) archivovať spolu so Záverečným účtom obce Halič

V Haliči, 28.02.2011

								Ing. Edita Hujová
								hlavný kontrolór obce